Rafael Korrea va Lenin Moreno/Foto: Global Look Press Ekvador sobiq prezidenti Rafael Korrea WikiLeaks asoschisi Julian Assanjga boshpana berishni rad etgan davlat rahbari Lenin Morenoni mamlakat tarixidagi eng katta xoin deb atadi. "Ekvador va Lotin Amerikasi tarixidagi eng katta xoin Lenin Moreno Assanjni qo‘lga olish uchun Britaniya politsiyasiga bizning elchixonamizga kirishga ruxsat berdi. Uning bu ishi insoniyat hech qachon unutmaydigan jinoyatdir", - deb yozdi Korrea Twitter’da. Avvalroq Britaniya politsiyasi Julian Assanj Londonda qo‘lga olingani haqida xabar bergandi. Julian Assanj 2012 yildan buyon Ekvadorning Londondagi elchixonasida yashab kelayotgandi. U 2012 yil 27 sentabr kuni AQShda davlat dushmani deb tan olingan.